
Uznesenie Okresný súd Prievidza v spore žalobcu: Spoločenstvo vlastníkov bytov a nebytových priestorov “SVORNOSŤ“, IČO: 34 055 371, so sídlom: S. A. XXX, B., právne zastúpený: Advokátska kancelária JUDr. Ľubica Lukáčová, s.r.o., IČO: 47 251 816, so sídlom M. Hodžu 10/3, Prievidza, proti žalovaným: v 1. rade: C. D. B., nar. X.XX.XXXX, v 2. rade: E. B., nar. XX.X.XXXX, obaja bytom S. A. XXX/XX, B., o zaplatenie 862,28 EUR s príslušenstvom, takto rozhodol: I. Zrušuje platobný rozkaz Okresného súdu Prievidza č.k. 14Csp/68/2024-27 zo dňa 9.1.2025. II. Konanie zastavuje. III. Žalobcovi vracia časť súdneho poplatku za žalobu vo výške 15,50 EUR. IV. Upravuje Slovenskú poštu, a.s., Partizánska cesta 9, Banská Bystrica, aby po právoplatnosti tohto uznesenia vrátila žalobcovi na jeho adresu časť súdneho poplatku za žalobu v sume 15,50 EUR, ktorý bol zaplatený dňa 2.1.2025 v celkovej sume 25,50 EUR. V. Žalobcovi nepriznáva nárok na náhradu trov konania. odôvodnenie: 1. Žalobca sa žalobou podanou na tunajšom súde dňa 18.12.2024 domáhal, aby súd zaviazal žalovaných aby mu spoločne a nerozdielne zaplatili sumu 862,28 EUR s príslušenstvom. 2. Súd vydal dňa 9.1.2025 platobný rozkaz, ktorým zaviazal žalovaných aby žalobcovi zaplatili žalovanú sumu a nahradili mu trovy konania. 3. Dňa 20.1.2025 bolo súdu doručené späťvzatie žaloby. Žalobca v ňom uviedol, že žalovaní dňa 19.12.2024 žalovanú pohľadávku žalobcovi uhradili. Žalobca preto berie podaný návrh v celom rozsahu späť a žiada súd, aby konanie zastavil. Náhradu trov konania žalobca priznať nežiadal. 4. Podľa § 144 Civilného sporového poriadku (ďalej len CSP) žalobca môže vziať žalobu späť. 5. Podľa § 145 ods. 1 CSP ak je žaloba vzatá späť celkom, súd konanie zastaví. 6. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie.
7. Vzhľadom na späťvzatie žaloby, súd v zmysle citovaných ustanovení konanie zastavil. Keďže bola žaloba vzatá späť ešte pred otvorením pojednávania vo veci samej, súhlas žalovaných so späťvzatím nebolo potrebné žiadať. 8. Podľa § 11 ods. 3 prvá veta z.č. 71/1992 Zb. o súdnych poplatkoch a poplatku za výpis z registra trestov v znení neskorších predpisov poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. 9. Podľa § 11 ods. 4 z.č. 71/1992 Zb. okrem poplatku v rozvodovom konaní a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však o 10 eur. Ak sa návrh vzal späť pred zaplatením poplatku, poplatok sa nevyrubuje. 10. Žalobca zaplatila súdny poplatok zo žaloby v sume 25,50 EUR. Preto má nárok na vrátenie kráteného súdneho poplatku v sume 15,50 EUR. Povinnosť vrátiť uvedenú časť súdneho poplatku bola uložená prevádzkovateľovi systému Slovenská pošta, a.s.. 10. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 11. Keďže žalovaní uhradili žalovanú sumu až po podaní žaloby, možno konštatovať, že žaloba bola podaná dôvodne, keďže si však žalobca neuplatnil trovy konania, súd mu ich náhradu nepriznal. Poučenie: Proti tomuto uzneseniu možno podať odvolanie do 15 dní odo dňa jeho doručenia. Odvolanie sa podáva na Okresnom súde Prievidza v troch vyhotoveniach. O odvolaní rozhodne Krajský súd v Trenčíne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

